Innhold

1	Hensikt	1

2	Mandat for intensivprioritør	1

3	Gjennomføring	2

3.1	Intensivprioritør-rollen trer i kraft når intensivkapasiteten er presset	2

3.2	Bakgrunn for intensivprioritør-rolle under pandemi	2

4	Referanser	2

5	Forankring	3

6	Endringer siden forrige versjon	3

Hensikt

Sikre tilfredsstillende fordeling av intensivkapasitet i Helse Bergen under forhold som avviker i stor grad fra normal drift, herunder:

Ferieavvikling og fravær som fører til betydelig eller langvarig redusert kirurgisk kapasitet

Uventet stor aktivitet

Under pandemi, se Pandemiplan for Helse Bergen HF

Mandat for intensivprioritør

Intensivprioritør har sitt mandat fra administrerende direktør. Administrerende direktør eller klinikkdirektør ved Kirurgisk serviceklinikk (KSK) beslutter når rollen skal tre i kraft og opphøre.

Bakvakt intensiv ved Haukeland universitetssjukehus har tradisjonelt kunnet beslutte i diskusjoner rundt plassering av intensivpasienter i sykehuset. Denne funksjonen styrkes ved at rollen som intensivprioritør trer i kraft med en egen intensivprioritør med virke på dagtid. På vakttid og i helg overtar bakvakt intensiv rollen som intensivprioritør.

Intensivprioritør møter i prioriteringsmøte for kirurgi og i kapasitetsmøter for intensiv- og overvåkingsenheter for å holde seg orientert om det totale presset og intensivkapasiteten i sykehuset, og møter i beredskapsmøter for å formidle informasjon om intensivressurser til Beredskapsledelsen.

Alminnelige pasientfordelingsprinsipp jf. Fordeling av ikke-pandemi intensivpasienter følges hvis dette er mulig, men intensivprioritør er delegert myndighet til å plassere/fordele pasienter uavhengig av hvor de «normalt» måtte sortere hvis det ikke oppnås enighet.

Ved behov for å bevare intensivkapasitet og/eller kirurgisk kapasitet kan intensivprioritør i særskilte tilfeller bestemme plassering av pasienter på overvåkingsenhet.

Gjennomføring

Intensivprioritør-rollen trer i kraft når intensivkapasiteten er presset

Rollen trer i kraft når intensivkapasiteten i Helse Bergen HF er presset og administrerende direktør eller klinikkdirektør ved KSK har besluttet at rollen skal tre i kraft.

Se Kapasitetsmøte for intensiv og overvåking i Helse Bergen HF. Her deltar intensivprioritør og kirurgisk prioritør.

Bakgrunn for intensivprioritør-rolle under pandemi

I steg B/C i KSK intensiv sin pandemiplan blir de samlede intensivressurser i Helse Bergen i økende grad presset, og det vil være nødvendig å vurdere alle intensivtrengende pasienter samlet. På dette nivået blir således Helse Bergen og Haraldsplass Diakonale sykehus (HDS) sin samlede intensiv- og overvåkingsressurs å betrakte som et fellesgode uavhengig av avdelingstilhørighet.

Myndighet som intensivprioritør under pandemi innbefatter alle intensivenheter i Helse Bergen, dvs. KSK intensiv, MIO, TIO, BSA og KSK postoperativ og Nyfødtintensiv. Intensivprioritør har da også en koordinerende rolle mot HDS ved behov for overflytting av intensiv- eller overvåkingspasienter i henhold til Pandemiplan for Helse Bergen HF kapittel 5.2.2.3.

I overgangen fra steg C til steg D i KSK intensiv sin pandemiplan starter også prosessen med å gå fra én intensivsykepleier per pasient til «teamsykepleie» hvor én intensivsykepleier har hovedansvar for to og etter hvert tre pasienter, med hjelp fra annet personell (ikke intensivpersonell) i team. Denne prosessen må starte samtidig på alle intensivenheter for å optimalisere intensivressurser til intensivtrengende pasienter.

Referanser

Interne referanser

1.4.1-02	Kirurgisk prioritør ved Helse Bergen HF, Haukeland universitetssjukehus
1.4.1-12	Kapasitetsmøte for intensiv og overvåking i Helse Bergen HF
1.6.3-04	Pandemiplan for Helse Bergen HF
1.6.3-09	Intensiv- og overvåkningsplasser for ikke-pandemi-pasienter under pågående pandemi
7.5.1-02	Fordeling av ikke-pandemi intensivpasienter
10.1.2-05	Pandemiplan Kirurgisk serviceklinikk (KSK)

Eksterne referanser

Forankring

Retningslinjen er vedtatt i Beredskapsledelsen i pandemisk fase, trinn 0.

Endringer siden forrige versjon

Ingen endring, forlenget gyldighet

Forlenget gyldighet til 01.03.2024